Бухгалтердик отчёттуулук
Бухгалтердик отчёттуулук — чарба каражаттары, алардын булактарынын жана ишкананын (уюм, мекеме, фирма) жумуш жыйынтыгынын ал-абалын аныктоочу көрсөткүчтөр тутуму. 

Ал ишкананын, уюмдун, мекеменин чарбалык эсебинин негизинде түзүлөт. Бухгалтериялык отчёттуулук мезгилдүү, айлык, чейректик жана жылдык болуп ажырайт. Мезгилдүү жана жылдык отчёттуулук көлөмүн жана формасын жыл сайын борбордук статистика башкармасы бекитет. Бухгалтериялык отчёттуулук жогорку жетекчи уюмдарга, насыялоочу, каржылоочу, мамлекеттик банк уюмдарына, борбордук статистика башкармасына, анын жергиликтүү уюмуна, жергиликтүү каржы органдарына тапшырылат. Каржы органдары отчёт маалыматтарынын негизинде ишкананын чарба ишин анализдеп, эсептешүү абалын тактайт да, пайдаланылбай жаткан мүмкүнчүлүктөрдү аныктайт. 
Терминдер жана түшүнүктөр

Булактар
 «Кыргызстан» улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4